เรียกว่าเป็นร้านที่โดยส่วนตัวแล้วค่อนข้างเซอร์ไพรส์พอสมควร เซอร์ไพรส์ตรงไหน?? ไม่ใช่รสชาตินะ เพราะเกินคาดหวังไปนานละ แต่แปลกใจตรงที่ร้านนี้อยู่คู่กับห้างมาตั้งแต่แรกๆที่เปิดใหม่ๆจนถึงตอนนี้ได้ โดยยังไม่ปิดไปซะก่อนละ ทั้งๆที่ทำเลเอง รสชาติและคู่แข่งมีพอสมควร

ร้านอยู่ชั้น 2 ติดอเมซอน ที่ดูดีคือร้านสดใส น่ารัก ถึงแม้จะเป็นโทนขาวดำ แต่ก็ตัดกับเฟอร์นิเจอร์สีอ่อน แลดูสว่างไสว คิกขุ ถูกใจนักเรียนล่ะมั้ง

การบริการธรรมดา ไม่มีอะไรพิเศษ 

เท่าที่ได้มาทานไม่บ่อย รอบนี้น่าจะเป็นรอบที่ 3 หรือ 4 มาครั้งนี้มีแปลกตาคือป้ายโปรโมทรายการเครื่องดื่ม 25 บาท นัยว่าสู้กับทัพชาราคาเดียวทั้งหลายที่มาแรงเหลือเกินล่ะนะ 

@ กาแฟโบราณ รสชาติมันแนวออกไปทางโอเลี้ยงซะมากกว่า ไม่มีความมัน หอม ของนมที่จะเป็นจุดเด่นของกาแฟโบราณเท่าไหร่เลย แถมหนักหวาน ตามสไตล์ร้านนี้อีกด้วย

สำหรับแก้วนี้ โดยส่วนตัวถ้าเทียบกับหลายๆร้านหรือกาแฟโบราณตามข้างทาง ยังด้อยกว่าอยู่นะ ถ้าเอาให้ดีจริงๆอยากให้เน้นปรับเมนูขนมกับของหวานให้ทันสมัย เก๋ไก๋กว่านี้จะดีกว่า สนนราคาสู้ไหวอยู่แล้ว จะได้มีความน่าสนใจขึ้น